CELEX: 62013CN0500
Language: fi
Date: 2013-09-16 00:00:00
Title: Asia C-500/13: Ennakkoratkaisupyyntö, jonka Naczelny Sąd Administracyjny (Puola) on esittänyt 16.9.2013 — Gmina Międzyzdroje v. Minister Finansów

14.12.2013   
            
            
               FI
            
            
               Euroopan unionin virallinen lehti
            
            
               C 367/23
            
         Ennakkoratkaisupyyntö, jonka Naczelny Sąd Administracyjny (Puola) on esittänyt 16.9.2013 — Gmina Międzyzdroje v. Minister Finansów
   (Asia C-500/13)
   2013/C 367/39
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Valittaja: Gmina Międzyzdroje
   
      Vastapuoli: Minister Finansów
   
      Ennakkoratkaisukysymys
   
   Ovatko tavaroita ja palveluja koskevasta verosta (ustawa o podatku od towarów i usług) 11.3.2004 annetun lain (Dz. U. 2011, nro 177, järjestysnumero 1054, sellaisena kuin se on muutettuna) 91 §:n 7 ja 7a momentin kaltaiset kansalliset säännökset, joista seuraa se, että siinä tapauksessa, että tuotantotavara, joka on ollut sellaisen toiminnan käytössä, joka ei oikeuta hankintoihin sisältyvän arvonlisäveron vähentämiseen, siirretään sellaisen toiminnan käyttöön, joka oikeuttaa arvonlisäveron vähentämisen, oikaisua ei ole mahdollista tehdä yhdellä kertaa, vaan se on tehtävä seuraavan viiden vuoden kuluessa tai jos kyseessä on kiinteistö, seuraavan kymmenen vuoden kuluessa siitä vuodesta lukien, jolloin tuotantotavara otettiin käyttöön, sallittuja yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 167, 187 ja 189 artiklan ja neutraalisuuden periaatteen valossa?
   
      (1)  EUVL L 347, s. 1.